tomron87/hebrew-wikipedia-sentences-corpus huggingface dataset:
בגלל שכל החוברות הם בהינדי, הדמות כמעט ולא מוכרת מחוץ להודו.
בוקאל (Bhokal) הדמות נוצרה על ידי מנוג' ודאנג'אי גופטה לקומיקסים של פנטזיה אפלה.
בנקלל (Bankelal) הדמות נוצרה בשנת 1987. היא דמות קומית שפועלת בתקופת ימי הביניים.
שאקטי (Shakti) הדמות נוצרה על ידי אנופם סינהא על בסיס מיתולוגיה הודית.
לפני קבלת יכולות-על היא הייתה עקרת בית.
ראבי מטונדו הוא כדורגלן וולשי, המשחק בעמדת הקיצוני בהנובר 96 ובנבחרת ויילס.
מטונדו נולד בליברפול שבאנגליה, אך עבר לדרום מזרח ויילס בילדותו.
הוא גדל באזור טרמורפה בקארדיף.
אביו דאדא שיחק כדורגל במולדתו, הרפובליקה הדמוקרטית של קונגו.
שניים מאחיו, סדריק וג'פת, שיחקו גם הם כדורגל בנערותם.
מטונדו החל את הקריירה שלו כשחקן נוער בקארדיף סיטי.
בשנת 2016 הוא עבר למנצ'סטר סיטי.
ב-30 בינואר 2019 חתם בשאלקה 04 מהבונדסליגה.
הוא ערך את הופעת הבכורה שלו שלושה ימים לאחר מכן, בהפסד 2–0 לבורוסיה מנשנגלדבך.
ב-28 בספטמבר 2019 הוא הבקיע את שערו הראשון עבור שאלקה בניצחון 1–3 על ר.ב.
ב-7 בינואר 2021, חתם מטונדו בסטוק סיטי בהשאלה עד לתום העונה.
הוא שיחק 11 פעמים, וכבש פעם אחת בתיקו 1–1 נגד נוטינגהאם פורסט ב-24 באפריל.
ב-9 באוגוסט 2021 הושאל לעונה אחת לסרקל ברוז'.
ב-11 בספטמבר ערך הופעת בכורה בניצחון 2–4 על זולטה ורכם.
ב-27 בנובמבר כבש שער בכורה בניצחון 1–3 על מכלן.
ב-12 ביולי 2022, הודיעה גלאזגו ריינג'רס על החתמתו של מטונדו ל-4 שנים.
הוא ערך את הופעת הבכורה שלו במועדון מול רויאל אוניון סן-ז'ילואז הבלגית בהפסד 0–2 במוקדמות ליגת האלופות ב-2 באוגוסט.
ארבעה ימים לאחר מכן ערך את הופעת הבכורה בליגה בניצחון 0–2 על קילמרנוק.
ב-30 בינואר 2025 הושאל מטונדו להנובר 96 עד לסוף העונה.
ב-2 בפברואר ערך את הופעתו הבכורה נגד המבורג בו כבש שער.
מונטדו זכאי היה לייצג את הרפובליקה הדמוקרטית של קונגו, ויילס או אנגליה.
הוא ייצג את אנגליה בנבחרות עד גיל 15 לפני שהחליף והחל לייצג את ויילס בנבחרת עד גיל 17. הוא רשם 10 הופעות בנבחרת עד גיל 17. לאחר מכן שיחק שמונה משחקים בנבחרת עד גיל 21.
הוא ערך את הופעת הבכורה הבינלאומית שלו בנבחרת הבוגרת של ויילס ב-20 בנובמבר 2018, בהפסד 0–1 לאלבניה.
ראביעה סליהו סעיד (בהאוסה: Rabia Salihu Sa'id; נולדה ב-21 באפריל 1963) היא פיזיקאית ניגרית, פרופסור לפיזיקה אטמוספירית ומזג האוויר בחלל.
בנוסף היא חוקרת באוניברסיטת באיירו (Bayero University).
היא תומכת במדעניות צעירות ביחד עם קרן ויסיולה (Visiola Foundation) וחיל השלום (Peace Corps).
סעיד השתתפה בייסוד של הארגון הניגרי לנשים פיזיקאיות.
סליהו סעיד נולדה בבוונגרה, צפון ניגריה.
היכן שסעיד גדלה לעיתים קרובות הבנות מקבלות חינוך מועט ומתחתנות בנעוריהן ובנוסף מצפים מהן להישאר בבית ולא לעבוד.
סעיד למדה בבית ספר צבאי, והייתה התלמידה המצטיינת של כיתתה.
כיום היא אמא לשישה ילדים, שניים מהם עם מוגבלויות.
בשביל ללמוד באוניברסיטה היא מכרה שרשרת זהב מהנדוניה שלה כדי לשלם על הרישום.
בנוסף היא ניהלה גן ילדים כדי לכסות את השאר.
כיום היא סגן דיקן לענייני סטודנטים באוניברסיטת באיירו, ניגריה.
המחקר שלה שואף לפתור אתגרים סביבתיים בניגריה, כמו הפחתת כריתת יערות על ידי הפיכת פסולת נגרים לשימוש במקום עצי הסקה.
המחקר שלה כלל אלקטרוניקה, פיזיקת חלקיקים, פיזיקת מזג אוויר אטמוספירית וחלל.
הוא מיושם לצרכים סביבתיים מקומיים, כולל אנרגיה מימית ומיחזור פסולת.
באוגוסט 2015 התראיינה סעיד לעיתונאית של ערוץ החדשות BBC והוצגה בסדרת 100 נשים השנתית של BBC, תוך הדגשת מאמציה לקדם חינוך מדעי בניגריה.
בנוסף היא קיבלה פרס על עבודתה הקשורה לאתגרים סביבתיים בניגריה.
היא זוכת קרן אלסוויר לקריירה של נשים מדעניות צעירות בניגריה.
רַאבֶּל והבנאים היא סדרת טלוויזיה קנדית בהנפשה ממוחשבת לילדים וספין-אוף של המותג "מפרץ ההרפתקאות".
בניגוד לסדרה המקורית, שמשודרת ב-TVOntario בקנדה, "ראבל והבנאים" משודרת ב-Treehouse TV וב-StackTV.
שני השירותים נמצאים בבעלות המפיק השותף של הספין-אוף, Corus Entertainment.
בארצות הברית הוא משודר בערוץ ניקלודיאון.
הפרק הראשון של הסדרה שוחרר בערוץ היוטיוב הרשמי "ראבל והבנאים" ב-9 בינואר 2023. בישראל הסדרה שודרה לראשונה ב-6 באוגוסט 2023 בערוץ ניק ג'וניור.
העונה השנייה שודרה לראשונה ב--6 במרץ 2024 ובישראל ב-8 בספטמבר 2024 בערוץ ניק ג'וניור.
הסדרה חודשה לעונה שלישית ששודרה לראשונה ב-19 במרץ 2025 ובישראל ב-7 בספטמבר 2025.
קריית הבינוי היא העיירה השכנה של "מפרץ ההרפתקאות".
בזמן שראבל השתתף במפגש המשפחתי שלו במפרץ ההרפתקאות, ראבל נקרא ל"בילדר קוב", עיירה שכנה נוספת, כדי לעזור בפרויקטי הבנייה שלה.
לאחר בניית גשר לקריית הבינוי, ראבל מציע למשפחתו לעבור לקריית הבינוי, שם הם מקימים חברת בנייה בשם "ראבל והבנאים" הפועלת מתוך בארק יארד.
ראבל והבנאים עוזרים להרחיב את "בילדר קוב" על ידי תיקון מבנים ויצירת בניינים חדשים עבור בעלים שונים תוך התמודדות עם פועל בניין מתחרה בשם ספיד מייסטר.
בסיום העבודה, ראבל והבנאים מבצעים את הריקוד "להזיז את הזנב".
יש להם גם את השיר האישי שלהם שנקרא "אנחנו משפחת גורים".
ראבל (Rubble) - הוא בולדוג אנגלי בן 5 וחבר ביחידת החילוץ שהופך למייסד ולמנהיג של "ראבל והבנאים".
הוא מסתובב בדחפור עם זרוע מחפר.
מיקס (Mix) - היא בולדוג אנגלי ואחד מבני הדודים של ראבל, אך עלולה להוביל לבלבול לגבי היותם אחים, מכיוון שהם אותו מין של בולדוג.
היא מטפלת בערבוב דברים הקשורים לבנייה כמו בטון, צבע, מלט ודבק.
היא נוסעת במשאית מלט שניתן להתאים אישית עם צבע, מלט, בטון, סבון מבעבע, מים ואספלט.
צ'ארג'ר (Charger) - הוא בולדוג צרפתי ואחד מבני הדודים של ראבל.
הוא מטפל בחפירות עבור פרויקטי בנייה.
הוא מתלבש ברגל אחורית תותבת ומסתובב במנוף עם כננת מוזהבת ומייצב עבור משאות כבדים.
צ'ארג'ר הוא הראשון מבין הדמויות הבלעדיות לספין-אוף שמופיע בסדרה הראשית המופיעה בפרק העונה התשיעית "צ'ארג'ר מבקר את הגורים".
ווילר (Wheeler) - הוא כלב שווייצרי ואחד מבני הדודים של ראבל.
הוא חולה ניקיון ומטפל בכל מה שקשור לאומים וברגים.
הוא מסתובב במשאית מזבלה שבה הוא משתמש כדי לשאת עפר חפור וציוד בנייה שונה עם חלקי מטאטא רחובות נשלפים לעבודות ניקיון.
ווילר הוא החבר היחיד שאינו בולדוג.
סדרת טלוויזיה הוזמנה לאחר הצלחת "מפרץ ההרפתקאות: הסרט" והיא תתמקד באחד הגורים הראשיים מהסדרה.
ב-24 במרץ 2022, הוכרז שסדרת הספין-אוף תתמקד ב-ראבל.
ב-27 ביולי 2023, הסדרה חודשה לעונה שנייה בת 26 פרקים שתשודר לראשונה ב-6 במרץ 2024.
ראג' פרסוד הוא פסיכיאטר בריטי, שדרן רדיו ומחבר ספרי פסיכיאטריה.
הוא ידוע בהעלאת המודעות הציבורית לבריאות הנפש.
פרסוד הוא בנם של הסופר יליד טרינידד, לקשמי פרסו ושל פרופסור בישנודאת פרסוד.
הוא התחנך בבית הספר לבנים של Aske ובאוניברסיטת קולג' בלונדון, שם למד רפואה ובפסיכולוגיה.
במהלך לימודיו שימש גם כתב גם בעיתון הסטודנטים.
בשנה הראשונה ללימודיו נאלץ לגשת מחדש לבחינות באנטומיה, שאותן ייחס מאוחר יותר לניצול חופשי מדי של ההזדמנויות החינוכיות האחרות שהיו שם.
בראיון ל-British Medical Journal הוא אמר שהדבר הותיר אותו ב"טראומה", אך בסופו של דבר הוא השיג לפחות מספר תארים.
תואר בוגר BSc בפסיכולוגיה בהצטיינות יתרה, המחלקה לפסיכולוגיה, אוניברסיטאי קולג' בלונדון (1984)
תואר מוסמך MB BS ברפואה, בית הספר לרפואה, אוניברסיטאי קולג' בלונדון (1985)
DHMSA, דיפלומה בהיסטוריה של הרפואה, אגודת הרוקחים המתפללת (1988)
דיפ פיל (דיפלומה בפילוסופיה) המחלקה לחוץ-מורל, מכללת בירקבק (1990)
חברות ב-MRCPsych בקולג' המלכותי לפסיכיאטרים (1990)
מוסמך MPhil בפילוסופיה, המכון לפסיכיאטריה (1992)
מוסמך MSc בשיטות מחקר חברתי וסטטיסטיקה, אוניברסיטת סיטי לונדון (1995)
פרסוד התמחה בפסיכיאטריה בבית החולים המלכותי בת'לם ובבית החולים מודסלי בלונדון ושימש כחוקר מחקר ועמית פוסט-דוקטורט בבית החולים ג'ונס הופקינס בארצות הברית ועובד מחקר במכון לנוירולוגיה בקולג' לונדון.
בשנת 2000 הוענקה לו מלגת הקולג'.
ובשנת 2005 הוא מונה לעמית בקולג' המלכותי לפסיכיאטרים.
הוא גם עמית באגודת הפולחן של רוקחים.
בשנת 2002 הוא נבחר לאחד מעשרת הפסיכיאטרים המובילים בבריטניה על ידי סקר של המכון לפסיכיאטריה והקולג' המלכותי לפסיכיאטרים, שפורסם ב-"אינדיפנדנט און סאנדיי".
באוקטובר 2008, התפטר פרסוד מתפקידו כפסיכיאטר יועץ ב-South London and Maudsley NHS Foundation Trust, לאחר שהושעה למשך שלושה חודשים על ידי המועצה הרפואית הכללית בגין חוסר יושר בגניבת מקורות אחרים בספרו "מקצה הספה".
ספרו הכיל חומר שנלקח מארבעה מאמרים אקדמיים שנכתבו על ידי תשעה סופרים שונים.
ארבעה ממאמריו הכילו גם קטעים ממאמר וספר מאת תומאס בלס, "האיש שהזעזע את העולם".
התיק נגדו החל לאחר תלונה של ארגון הסיינטולוגיה.
כתוצאה מזה הוא התפטר מעבודתו.
פרסוד הוא מרצה בכיר לפסיכיאטריה בקולג' לונדון והוא גם פרופסור אורח במכללת גרשהאם.
פרסוד הופיע בקביעות בתוכניות רדיו וטלוויזיה, כמרואיין או כמגיש והיה פסיכיאטר מגיש בתוכנית הטלוויזיה "הבוקר".
בנוסף לכתיבה באופן קבוע ב"דיילי טלגרף" ו"אינדיפנדנט", היו לפרסוד גם טורים ב-Times Educational Supplement, Cosmopolitan ו-Canary Wharf City Life.
הוא המגיש לשעבר של תוכנית הפסיכולוגיה והפסיכיאטריה של רדיו בי.בי.סי 4. בנוסף, היה מגיש של Travels of the Mind.
פרסוד הוא העורך המשותף של הקולג' המלכותי לפסיכיאטרים "לגלות פודקאסטים של פסיכיאטריה".
פרסוד התארח בתוכניות אירוח כגון "ריצ'רד וג'ודי" ובבוקר טוב עם אן וניק, תוך קידום טיפולים פסיכיאטריים לבעיות נפשיות.
יחד עם הרופא הכללי מארק פורטר, הוא הגיש את תוכנית הטלוויזיה הרפואית בשידור חי ואת תוכנית הטלוויזיה "דוקטור, דוקטור" בערוץ חמש.
עבודתו התקשורתית של פרסוד זיכתה אותו בקבלת פנים מעורבת.
פרנסיס ווין, מהגרדיאן, כתב כי "משלמים לו הרבה כסף כדי לציין את המובן מאליו".
לעומת זאת, הקומיקאי, רופא המשפחה ובעל הטור, פיל האמונד שיבח את פרסוד ואמר שהוא "מתקשר טוב של לתעשיית הפסיכיאטריה, אם כי חסר לו את התחכום של אנתוני קלייר המנוח." פרסוד עבד גם במגזר הלא ממשלתי.
הוא משמש כפטרון של OCD-UK, ארגון צדקה בריטי לאנשים הסובלים מהפרעה טורדנית כפייתית (OCD).
פרסוד מתגורר במרכז לונדון ונשוי לפרנצ'סקה קורדיירו, מנתחת עיניים ממוצא גואני.
פרס ג'ון ג'פסון, ציון לשבח מיוחד (1986)
מדליית אוסלר, אגודת הרוקחים הסוגדת (1991)
פרס דניס היל, בית החולים המלכותי ביתלם (1991)
פרס המדען הצעיר, הסדנה הבינלאומית הדו-שנתית לסכיזופרניה, בדגאשטיין, אוסטריה (1992)
פרס ומדליית מחקר, הקולג' המלכותי לפסיכיאטרים (1993)
עמית בקולג' האוניברסיטאי בלונדון (2000)
עמית בקולג' המלכותי לפסיכיאטרים (2005)
פרס מוריס מרקו, הקולג' המלכותי לפסיכיאטרים (2005)
פרס טוני Thistlethwaite לשבח למצוינות, איגוד העיתונאים הרפואיים (2005)
להישאר שפוי: איך לגרום למוח שלך לעבוד בשבילך.
פשוט שאי אפשר לעמוד בפניו: הפסיכולוגיה של הפיתוי - איך לתפוס ולשמור על בן הזוג המושלם שלך.
ראגמאפין (Raggamuffin) או ראגה (Ragga) הוא סגנון של מוזיקת רגאיי שכולל ליווי כלים דיגיטליים ובדומה למוזיקת ראפ שם דגש על הקצב ושירת דאב בחרוזים.
חלוץ הראגמאפין בישראל הוא "נייג'ל האדמו"ר", שעלה מג'מייקה בשנת 1989 והוציא את האלבום "חומוס מטמטם" בשנת 1993 בהפקתם של יוסי פיין ויאיר ניצני.
דוגמה לעוד זמר ראגמאפין מצליח הוא רביד פלוטניק.
ראגה (מסנסקריט: Rāga, מילולית: צבע או מצב רוח) היא קו מלודי או מודוס לפיו נכתבים קטעי מוזיקה הודית קלאסית.
הראגה מורכבת מסולם בן חמישה עד שבעה תווים, והגדרת סדר בין התווים, יש מספר ראגות החולקות את אותו הסולם, אך בשינויי מיקום בין התווים.
הראגה קשורה בדרך כלל למצב רוח ולשעה ביום.
במוזיקה של צפון הודו יש חיבור חזק בין הראגה לעונת השנה ולזמן ביום, בעוד שבמוזיקה של דרום הודו השימוש חופשי יותר.
קיימות למעלה מ-300 ראגות בסיסיות.
כל קטע מוזיקלי הודי קלאסי בנוי על ראגה, וגם במוזיקה ההודית המודרנית נעשה שימוש בראגות, הן כמבנה מלודי והן כרכיב נושא משמעות וקונוטציה.
הראגה משמשת כמסגרת טונאלית להלחנה ולאלתור.
מבחינה היסטורית ודתית מקושרות הראגות לאלים וליכולות קסם שונות.
כך למשל ראגה לתקופת המונסון המנוגנת בעונה זו יכולה לגרום לירידת גשמי ברכה, לפי האמונה.
רַאגנארוק (בנורדית עתיקה: Ragnarök) הוא סיפור הקרב של אחרית הימים במיתולוגיה הנורדית, המתאר את מלחמתם של האלים ובני בריתם, בהנהגתו של אודין, כנגד מגוון ענקים ומפלצות בהנהגתו של לוקי.
מקור המילה הוא ככל הנראה בנורדית עתיקה, שילובן של המילה רַגְנַה (ragna) שמשמעותה אלים או כוחות שולטים ומילה נוספת.
ייתכן כי המילה הנוספת הייתה rök שמשמעותה "הסוף המיועד" או האבדון ומניבה את הצירוף "אבדון האלים".
ייתכן גם כי המילה הנוספת הייתה rökr שמשמעותה חשכה או דמדומים, צירוף זה מניב את המונח דמדומי האלים.
פירוש נוסף, אם כי מקובל פחות, מסתמך על regn שמשמעותה גשם בשוודית ודנית וrök שמשמעותה עשן כדי ליצור את "גשם של עשן" או "גשם של אפר"
שני אירועים חשובים יקדימו את בואו של הראגנארוק.
לידתם של יורמונגנד, פנריר והל
האדה הפרוזאית מספרת כי כאשר למדו על כך האלים הבינו כי צרות לרוב יגרמו יצורים אלה, במיוחד לאור הנבואות בדבר גורלם אשר היו ידועות לאלים, ולכן ציווה אודין להביא את הצאצאים בפניו.
הנחש הוטל לתוך האוקיינוס המקיף את העולם וגדל לממדים כה עצומים עד כי נאלץ לנשוך את זנבו שלו.
הֵל גורשה להיות מלכת ממלכת המתים ונהייתה אחראית על העולם הלהיים ועל נשמות אלה אשר לא מתו בקרב.
הזאב פנריר הובא לאסגארד ורק האל טיר היה אמיץ מספיק כדי להאכיל אותו.
גודלו העצום של הזאב והנבואות על תפקידו בהשמדתם הפחידו את האלים ואלה ניסו לכבול אותו, משום שלא מוכנים היו לזהם את ביתם הקדוש בדם ולהרגו.
תחילה, יצרו האלים שרשרת מברזל והציעו לפנריר לנסות את כוחו ולהשתחרר ממנה.
הזאב הניח לאלים לכבול אותו ושבר בקלות את השרשרת.
גם ניסיונם השני של האלים, עם שרשרת חזקה יותר, נכשל.
הגמדים יצרו את השרשרת משישה מרכיבים: צליל צעדיו של חתול, זקן של אישה, שורשיו של הר, שריר צוואר של דב, נשימה של דג ויריקה של ציפור, ומשום כך לא קיימים עוד דברים אלה בעולם.
השרשרת, אשר נקראה גְלֵייפְניר, נראתה כסרט משי דק.
אז זימנו האלים את פנריר והציעו לו לנסות את כוחו מול גלייפניר.
פנריר חשש מתרמית ולכן הסכים רק בתנאי שאחד האלים יכניס את ידו לפיו כמחווה של אמון.
משראה הזאב כי נפל למלכודת שטמנו לו האלים, נשך את ידו של טיר אשר נותר מאז עם יד אחת בלבד.
לפי האדה הפרוזאית חלומות בנוגע לחייו הטרידו את בלדר.
מחשש לחיי בנה, מבקשת אמו, האלה פְריג, מכל הדברים הקיימים להשבע לא לפגוע בבנה.
לאחר שכולם נענו לבקשתה, התחילו האלים להשתעשע ולהכות בבלדר בכלים שונים ואילו זה לא נפגע.
אולם, האל לוקי גילה כי צמח הדבקון הלבן לא נחשב בעיני פריג כמסוכן מספיק ולכן לא נתבקש להשבע.
לוקי הכין ממנו חץ ומציע אותו לאל העיוור הוֹד, אחיו של בלדר.
הוד לא היה מסוגל להשתתף בעצמו במשחק האלים ושמח על הסיוע אותו הציע לו לוקי.
לוקי עזר להוד לכוון והחץ הרג את אחיו.
הניסיון של האלים להחזיר את בלדר מעולם המתים הוכשל גם הוא על ידי לוקי.
לוקי ניסה להימלט מזעם האלים, אולם לשווא.
כשנתפס לבסוף על ידי האלים נענש בצורה אכזרית.
הוא נכבל בעזרת קרביו של בנו במערה ומעליו הוצב נחש ארסי שטפטף עליו טיפות ארס.
האלים נקמו גם בהוד על מותו של בלדר והרגו אותו.
שני האחים יישארו בהלהיים עד לאחר הקרב הסופי ויחזרו לאחריו.
גם באדה הפואטית מופיע אזכור לאירוע, אם כי קצר הרבה יותר.
Tóð um vaxinn völlum hæriמפורסם ונאה בשדות הרמים mjór ok mjök fagr mistilteinnבוגר וחזק עמד הדבקון varð af þeim meiði er mér sýndiskמהענף אשר נראה כה עדין ויפהharmflaug hættlig Höðr nam skjótaבא החץ הקוטל אשר הוד ישלחו האדה הפואטית, וולוספו - "נבואתה של החוזה", בתים 31 ו-32
ממש לפני הראגנארוק יבוא חורף החורפים, הפימְבּוּלְוִינְטֵר - שלושה חורפים עוקבים ללא הפוגה יכסו את הארץ.
המוסר יעלם ומלחמות ומאבקים יפשטו בכל רחבי הארץ, בקרעם אחים, משפחות וחברים.
הזאב סקוֹל ואחיו הַאטי יבלעו את סוֹל אלת השמש ואת אחיה מַני אל הירח.
אפלה תמלא את הארץ והכוכבים יפלו אל תוך החשיכה.
האדמה תרעד והרעידות ישברו את כבליהם של פנריר ולוקי.
הנחש יורמונגנד יצא מן הים ויתפתל על האדמה, יוצר נחשולי מים ומרעיל את השמיים ואת הקרקע בנשימתו הממיתה.
שלושה תרנגולים יקראו אל הקרב האחרון - התרנגול האדום פְיַאלַאר יקרא אל הענקים, התרנגול הזהוב גוּלינְקַאמְבי את האלים והשלישי בצבע אדום חלוד יזמן את המתים.
מיוּטוּנְהֵיים במזרח יבוא צבא הענקים על הספינה נַגְלַפַר, העשויה מציפרוני המתים.
מהלהיים, הנמצאת מתחת לעולמנו, יוביל לוקי את הספינה השנייה אשר תישא את המתים.
ענקי האש, מונהגים על ידי סורט, יצאו ממוּסְפֵּלְהֵיים בדרום לעבר שדה הקרב.
חרבות האש אותן הם יניפו ישרפו את כל העומד בדרכם.
בנוסף לכל, כלב השאול גַארְם ישתחרר ממקומו בכניסה לעולם המתים גְניפַּהֵלִיר ויצטרף לצבא האופל על אדמת ויגְריד, שדה הקרב העתידי.
האל היימדאל, שומר אסגארד, יבחין בצבא המתקרב ויתקע בשופרו, הנשמע בכל תשעת העולמות ויאסוף את האלים.
אודין ירכב על סוסו סְלֵייפְניר אל מעיין מימיר כדי להיוועץ עם הענק מימיר בפעם האחרונה.
לאחר השלמת כל ההכנות יוליך אודין - עטוי בגדי קרב, קסדה עשויה זהב על ראשו וחמוש בחניתו גוּנְגְניר - את כל האלים וצבא הלוחמים האמיצים אשר המתינו עמו בולהאלה אל עבר שדה הקרב, ויגְריד.
אודין (בתמונה - רכוב על סוס, חמוש בחניתו גונגניר) ילחם בזאב העצום פנריר אך בסופו של הקרב הארוך יוכרע ויבלע על ידי הזאב.
זה יוכנע בידי בנו של אודין, וידאר, אשר יקרע את לסתותיו בידיים חשופות.
תור יילחם בנחש יורמונגנד (בתמונה - אוחז בלסתו של הנחש ומניף את מקבתו), ידו תהיה על העליונה ובעזרת מקבתו מְיוֹלְניר יצליח להרוג את הנחש.
לאחר הניצחון, יספיק לפסוע תשע פסיעות בלבד בטרם יכניעו הארס של יורמונגנד.
פרֵיי ילחם בענק האש סורט ויפסיד משום שמסר את חרבו לעוזרו.
טיר בעל היד האחת יאבק בגַארם כלב השאול ויצליח להורגו, אולם פצעיו הקשים לא יאפשרו לו לשרוד את הבאות.
לוֹקי והיימדאל, היריבים הוותיקים, יפגשו איש את רעהו בקרב של שווים, ממנו לא יצאו בחיים.
לבסוף סורט, ענק האש, ישלח אש וגופרית לכל עבר, תשעת העולמות יבערו, והאדמה תשקע סופית אל תוך הים, שעוצמתו ועוזו יתעצמו ויציפו את העולם.
Sól tér sortna, sígr fold í marשחורה נהית השמש, הארץ שוקעת אל תוך היםhverfa af himni heiðar stjörnurהכוכבים הלוהטים מן השמים נופליםgeisar eimi ok aldrnariאדירה נהית הלהבה הניזונה מן החייםleikr hár hiti við himin sjálfaמזנקת ומגיעה אף למרומים האדה הפואטית, וולוספו - "נבואתה של החוזה", בית 57
חלק מן האלים ישרדו: אחיו של אודין וִילי ובניו של אודין וִידַאר ו-וַאלִי.
שני בניו המתים של אודין בלדר והוֹד יחזרו מעולם המתים.
בניו של תור מוֹדי ומַגְנִי ישרדו וירשו את מקבתו.
האל הוֹניר יזכה לחזות את העתיד לאחר הקרב.
אף אלה לא מוזכרת בתיאורי המצב לאחר הקרב אבל יש המניחים כי פְריג, פְרֵייה ואחרות שרדו.
לאחר החורבן, ארץ חדשה תעלה מן הים, יפה למראה ובעלת קרקע פורייה.
שמש חדשה תופיע בשמים, שכן אלת השמש סול תלד בת לפני שתיבלע על ידי הזאב.
צמד בני אדם, לִיף וליפְתְרַסיר, ישרדו את הקרב מכיוון שיתחבאו עמוק בתוך יֵגְדרַסיל, העץ המקיף את כל היקום, וצאצאיהם ימלאו את הארץ החדשה.
מתוך החשיכה והמים יעלה עולם חדש ואידיאלי, כל חולשה וסבל יעלמו לנצח.
ייווצר עולם בו בני האדם והאלים יחיו בשלום ובו שפע לכל.
Þar munu eptir undrsamligarושוב, ביופי מופלאgullnar töflur í grasi finnaskיעמדו השולחנות הזהובים על הדשאþærs í árdaga áttar höfðuאשר היה של האלים בימי קדם האדה הפואטית, וולוספו - "נבואתה של החוזה", בית 61
רָאגַ'ה יוֹגַה היא יוגה שעוסקת בשליטה בהכרה.
כיוון שהראג'ה יוגה עוסקת בשליטה בהכרה היא אחד מהשבילים היוגיים המרכזיים.
מקור המילה משפת הסנסקריט: राजयोग-rājayoga, ופירושה המילולי "היוגה המלכותית".
ראג'ה יוגה כוללת טכניקות של תרגילי ריכוז ומדיטציה על מנת להגיע לחוויה של האמת ובסופו של דבר לשחרור, המתואר בהגות ההינדית כמוקשה (moksha).
היוגים ממשילים את החומר של ההכרה לאגם; הגלים על פני האגם מתוארים כגלי המחשבות.
הקרקעית של האגם היא הנשמה שאותה מנסה לחוות היוגי.
כמו שכדי לראות את הקרקעית גלי האגם צריכים לשקוט, כך גם היוגי מתאמן להשקיט את גלי המחשבה על מנת לחוות את הנשמה.
על פי הבנה זו, כאשר האדם משקיט את גלי המחשבה שלו הוא יכול לראות ולחקור את עולמו הפנימי.
הנשמה מתוארת כ-"סאט צ'יט אננדה", "קיום מוחלט, נועם מוחלט, ידע מוחלט", והיא תמצית האושר אותו מחפש האדם (ראג'ה יוגה, סוואמי ויווקננדה).
הראג'ה יוגה מתארת את התהליכים הפנימיים המתרחשים בהכרה של האדם.
תרגול סדיר בראג'ה יוגה אמור להקנות למתרגל ריכוז גבוה ושקט נפשי.
על תלמיד הראג'ה יוגה לטפס צעד אחר צעד לפי סדר ידוע מראש הכולל שמונה שלבים.
שני השלבים הראשונים כוללים עבודה על המידות המוסריות:
תרגולים כגון אי פגיעה, אמיתות, אי גניבה, טהרה מינית ואי חמדנות.
תרגולים כגון נקיות פנימית וחיצונית, הסתפקות, לימוד פנימי וחיצוני, היכנעות.
תנוחות גוף בתרגול על מנת לשלוט בהיבטים הסטאטים של הגוף (כגון כאב ותחושות), וכדי לבנות יכולת להתקדם לתרגולים מתקדמים בראג'ה יוגה.
תרגולי נשימה, ושליטה בהיבט הדינמי של הגוף.
שליטה בחושים כדי לשלוט על ההכרה ולרכוש עוצמה.
דאיהאנה - מדיטציה (המדיטציה התפשטה מאוד במערב).
סמדהי - מצב של תודעת-על שבו מגיעים לשחרור ולחוויית אחדות.
הכתב העתיק שמתאר את שלבי התרגול בראג'ה יוגה הוא הסוטרות של פטנג'לי שנכתבו על ידי פטנג'לי מהארישי בין 450 לפני הספירה ל-500 שנים לספירה.
פטנג'לי כותב בסוטרה השנייה שלו שיוגה היא הפסקת כל גלי ההכרה.
בסוטרה השלישית הוא כותב: "בזמן הזה (כשגלי המחשבה דוממים), נח המתבונן בטבעו האמיתי" (דיווננדה, 1998, עמ' 147).
ראג'סטאן (Rājasthān; राजस्थान; ) היא מדינה בצפון-מערב הודו, הגדולה בשטחה במדינות הודו.
הגבול המערבי של ראג'סטן חופף לגבול הודו–פקיסטן, והיא גובלת גם בדרום בגוג'ראט, בדרום-מזרח במאדהיה פרדש, בצפון-מזרח באוטר פרדש ובהריאנה ובצפון בפנג'אב.
השם ראג'סטן גזור מהמילה הסנסקריטית רָאגָ'ה, שפירושה מלך, והסיומת סטן, שמשמעה ארץ, היוצרים את השם ארץ (או מדינת) המלכים.
בחירת השם נובעת מריבוי השליטים המקומיים הקרויים ראג'פוטים, כלומר, בני מלכים (סנסקריט, ראג'ה=מלך, פוטרה=בן).
בזמן העת העתיקה הייתה ראג'סטאן חלק מרכזי מתרבות עמק האינדוס.
במהלך המאה ה-16 היו מאבקים בין שליטים מקומיים לכוחות אסלאמיים, אם כי לבסוף מרבית השליטים המקומיים הכירו בשלטון האסלאמי שנודע בשם האימפריה המוגולית ונהיו מצביאים בשירות הקיסרים.
עם היחלשותה של האימפריה בתחילת המאה ה-18, שליטי ראג'סטאן החלו להפגין עצמאות מהאימפריה, אף כי רשמית נותרו בעלי דרגות (מנסבדרים) בשירותה.
בהמשך, השטח היה נתון להשפעה גוברת של האימפריה המראטהית.
האימפריה הבריטית השתלטה על האזור האזור בשנת 1818. במהרה התפתחו יחסים סוזרניים, כאשר ניתנה לשליטים באזור ראג'סטאן מידה מסוימת של אוטונומיה.
לאחר עצמאות הודו באוגוסט 1947, החל תהליך של איחוד מדינות נסיכותיות שבאזור למדינה אחת.
במרץ 1948 הסכימו תשע מדינות קטנות יותר בחבל להצטרף למדינה אחת, ומדינה נוספת, , הצטרפה בתוך חודש.
ארבע ממלכות נוספות בחבל הצטרפו לאיחוד רק לאחר שנה, במרץ 1949. במרכז המדינה החדשה נוצרה מובלעת של מדינת אג'מר, שלא התאחדה עם שאר ראג'סטאן.
המדינה החדשה, שהייוותה איחוד של מדינות בעלות מונרכים, הוגדרה כמדינה ממחלקה B, שבראשה עומד ראג'פמורק.
המערכת שנקבע העמידה בראש המדינה מועצת שליטים, כש, המהרנה המשותק של מוואר מקבל את התואר מהרנראג'פמורק והראג'ה של ג'איפור משמש כראג'פמורק.
ב-1956, במסגרת חוק ארגון מחדש של המדינות, אוחדה מדינת אג'מר עם ראג'סטאן, שהפכה למדינה רגילה בשלטון מושל.
במהלך מלחמת הודו–פקיסטן השנייה ב-1965 פלשו כוחות פקיסטנים לשטחי ראג'סטאן.
רוב שטח המדינה מישורי או גבעות נמוכות, ובחלקה הצפוני והמזרחי משתרע מדבר תאר הגדול.
בדרום־מזרח המדינה זורם הנהר צ'מאל, המשמש בקטעו הצפוני כגבול בין ראג'סטאן למאדהיה פרדש.
נכון למפקד האוכלוסין שנערך בשנת 2011, גרים במדינה כ-68,548,437 תושבים.
השפה הרשמית והדומיננטית היא הינדית (91% מהדוברים, נכון לשנת 2001).
לאחריה ישנן השפות פנג'אבי ואורדו.
בבירת ראג'סטאן, ג'איפור, חיים 2.7 מיליון תושבים.
ערים חשובות אחרות הן ג'ודפור, קוטה, אודאיפור, ביקאנר, ג'איסלמר, פושקר ומאונט אבו.
שתי המפלגות הדומיננטיות במדינה הן מפלגת העם ההודית והקונגרס הלאומי ההודי.
ב, הפרלמנט החד-ביתי של המדינה, ישנם 200 נציגים.
בהג'אן לאל שרמה מכהן כראש השרים מדצמבר 2023.
בשנים האחרונות הממשל מנסה לפעול על מנת לשפר את החינוך.
במדינה פועלים כ-55,000 בתי ספר יסודיים, 7,400 בתי ספר תיכוניים, 9 אוניברסיטאות ויותר מ-250 מכללות.
במדינה לומדים כ-11,500 סטודנטים להנדסה בכ-41 מכללות.
בעשורים האחרונים שיעור האוריינות ברג'סטאן גדל באופן משמעותי.
זוהי הייתה הקפיצה הגבוהה ביותר באחוז האוריינות שנרשמה במדינות הודו.
אף על פי ששיעור האוריינות של המדינה נמוך מהממוצע הארצי (שעומד על כ-74.04%), ולמרות ששיעור האוריינות הנשי הוא הנמוך ביותר במדינה, המדינה זכתה לשבחים על מאמציה והישגיה בהעלאת שיעורי האוריינות.
רונלד רות'פילד (נולד ב-18 בדצמבר 1941; באנגלית: Ronald Rothfield) המוכר יותר בכינויו ראג'ה ראם (Raja Ram) הוא מוזיקאי ומייסד TIPWORLD, מותג אהוד בתרבות המוזיקה אלקטרונית.
בשנות החמישים עזב את אוסטרליה ויצא טיול ברחבי העולם.
כשחזר למלבורן החל ללמוד בקונסרבטוריון של מלבורן בחליל וב-1965 עבר לניו יורק והתחיל ללמוד ג'אז, ובתחילת שנות השבעים הצטרף ללהקה Quintessence.
לאחר זמן קצר רונלד נאלץ לעזוב את קריירת הנגינה שלו, ועבר הסבה מקצועית לסוכן מכירות.
בשנות השמונים החליט לחזור למוזיקה, אך בצורה שונה.
הוא החל להתעניין במוזיקה אלקטרונית.
רולנד היה בין הראשונים שהתחילו ליצור זרם חדש המכונה כיום טראנס פסיכדלי.
ראג'ה ראם התיידד עם גארהם ווד והם הקימו ביחד את המותג TIP WORLD והיום נחשב רונלד כאבי המוזיקה הפסיכדלית.
כעבור זמן לא רב החל לשתף פעולה עם סיימון פוספורד והם הקימו ביחד את הרכב הטראנס-אלקטרוני שפונגל.
ראג'ה ראם מהווה והיווה חלק משלושה הרכבים מצליחים מאוד בעולם:
Shpongle - הרכב המנגן פסייביאנט (אמביאנט פסיכדלי) וצ'ילאאוט ביחד עם סיימון פוספורד משנת 1996 עד היום.
1200 Micrograms - הרכב המנגן טראנס פסיכדלי ופול און טראנס ביחד עם GMS (באנזי וריקטם) ושיקגו משנת 1999 עד היום.
The Infinity Project - הרכב שניגן טראנס גואה וטראנס פסיכדלי ביחד עם גראהם ווד.
ראג'ה בל הוא כדורסלן עבר אמריקאי ששיחק בעמדת הקלע.
בל נולד בסנט קרואה שבאיי הבתולה וגדל במיאמי שבפלורידה.
הוא התחיל את קריירת המכללות שלו באוניברסיטת בוסטון, שם היה בעונתו הראשונה שחקן החוף המזרחי של אמריקה.
אחרי שפל וקשיים עם המאמן דניס וולף בעונתו השנייה הוא החליט לעבור לאוניברסיטה הבינלאומית במיאמי.
בל יצא לדראפט 1999, ולא נבחר.
ב-2 באוגוסט 2000 חתם בל על חוזה עם סן אנטוניו ספרס אך לא זכה לשחק איתם.
בסופו של דבר הוא שוחרר וחתם בפילדלפיה 76'.
בל שיחק דקות מעטות בחמשת המשחקים האחרונים של פילדלפיה בעונת 2000\2001, אך בפלייאוף השתתף ותרם בחמישה עשר משחקים מתוך ה-23 של קבוצתו.
הוא השתתף בכל חמשת המשחקים בסדרת הגמר מול הלוס אנג'לס לייקרס.
בעונה הבאה בל השתתף ב-74 משחקים.
הוא תרם 3.4 נקודות בממוצע בעונה הסדירה, ובפלייאוף השתתף בשלושה משחקים נגד בוסטון סלטיקס, שבסופו של דבר נצחו את פילדלפיה.
ב-1 באוקטובר 2002 חתם בל בדאלאס מאבריקס, שם השיג ממוצעים דומים לממוצעיו מהעונה הקודמת.
בנוסף הוא השיג ניסיון רב כשפתח בחמישייה ב-32 משחקים מתוך ה-75 שהשתתף בהם.
במשחקי הפלייאוף של העונה השיג ממוצעים משופרים ב-17 המשחקים ששיחק, ודאלאס הצליחה להגיע עד לגמר החוף המערבי.
ב-26 בספטמבר 2003 חתם בל ביוטה ג'אז, ובעונה זו הוא השיג את הממוצעים המוצלחים ביותר שלו ב-NBA מכניסתו לליגה.
הוא שיחק בכל 82 המשחקים בעונה זו, וקלע 11.2 נקודות ב-24.6 דקות למשחק.
בעונתו השנייה ביוטה שיפר את יכולתו, וממוצעיו גדלו מעט.
ב-3 באוגוסט 2005 חתם בל בפיניקס סאנס.
בל, ששיחק לצדו של סטיב נאש, הפך לחלק חשוב במערך הקבוצתי של פיניקס.
בל פתח בחמישייה בכל 79 המשחקים ששיחק בהם, והשיג ממוצעי קריירה בנקודות (14.7), בדקות (37.5), באחוזים מהשדה, באסיסטים ובחטיפות.
בנוסף, בזכות האחוזים הגבוהים שלו בקליעה משלוש הוא נבחר לקחת חלק בתחרות קליעת השלשות במשחק האולסטאר של ה-NBA, אך בעקבות בעיות משפחתיות לא השתתף בתחרות והוא הוחלף בידי גילברט ארינאס.
זו הייתה אחת מהעונות הטובות ביותר בקריירה שלו.
אחד האירועים הבולטים ביותר בקריירה של בל התרחשו בפלייאוף של אותה עונה, פלייאוף 2006, שאירע במשחק החמישי של סיבוב הפלייאוף הראשון נגד לוס אנג'לס לייקרס.
בל שמר על קובי בראיינט, וביצע עליו עבירה קשה, שגרמה להרחקתו מהמשחק כשנותרו שבע וחצי דקות לסיום המשחק.
במסיבת העיתונאים שלאחר המשחק בל תירץ את העבירה הקשה שביצע על בריאנט, כי אמר שבריאנט נתן לו מרפק בלסת.
תרגום חופשי מתוך הריאיון: .
בל הושעה מהמשחק הבא, והסאנס ניצחו את הלייקרס אחרי שבעה משחקים.
באותו פלייאוף, בל הציג את יכולות הקלאץ' שלו, כשבמשחק החמישי בסדרת חצי גמר המערב נגד הלוס אנג'לס קליפרס הוא קלע שלשה בשנייה האחרונה של ההארכה, והקבוצות הלכו להארכה שנייה.
במשחק הראשון בסדרת גמר המערב מול דאלאס מאבריקס בל נפצע, יצא מהמשחק ולא השתתף גם בשני המשחקים הבאים בסדרה.
בל חזר לשחק במשחק הרביעי ועזר לסאנס להשוות את הסדרה ל-2-2, אך הסאנס הפסידו בסופה של הסדרה לדאלאס.
ב-5 בינואר 2007 הושעה בל אחרי שבעט באנדראה ברניאני במשחק החוץ נגד טורונטו ראפטורס.
את עונת 2006/2007 סיים בל עם 205 קליעות משלוש, והוביל את הליגה ביחד עם גילברט ארינאס בקליעות לשלוש.
ב-10 בדצמבר 2008 הועבר בל לשארלוט בובקאטס ביחד עם בוריס דיאו ושון סינגלטרי תמורה לג'ייסון ריצ'רדסון ולג'רד דאדלי שעברו לפיניקס.
הטרייד נעשה בעקבות יכולת מאכזבת של בל שקלע רק 9.6 נקודות בממוצע תחת המאמן החדש שלו, טרי פורטר.
בשארלוט חזר בל ליכולתו הטובה, כשקלע בעונתו הראשונה 13 נקודות בממוצע והוסיף שני שיאי קריירה בריבאונדים ובאחוזים מקו העונשין.
בעונתו השנייה בשארלוט הוא הספיק לשחק רק בחמישה משחקים שבהם השיג את ממוצע הריבאונדים הגבוה ביותר שלו, ו-100% מקו העונשין.
ב-16 בנובמבר 2009 הועבר בל לגולדן סטייט ווריורס ביחד עם ולדימיר ראדמנוביץ' בתמורה לסטיבן ג'קסון ולאיי.סי לואו.
הוא שיחק רק משחק אחד בווריורס בו קלע 11 נקודות, וקלע את כל שלושת נסיונותיו משלוש.
ב-14 ביולי 2010 חתם בל על חוזה לשלוש שנים על סך 10 מיליון דולר ביוטה ג'אז, אליה חזר לקדנציה שנייה.
בל נישא לאשתו סינדי בשנת 2004, ולזוג שני ילדים.
בל הוא צמחוני מגיל שנתיים.
דוקטור ראג'ש ראמאיין "ראג'" קוטרפאלי הוא דמות בדיונית בסדרת הטלוויזיה של CBS, "המפץ הגדול".
מגולם על ידי השחקן קונאל נייאר.
בסדרה הוא אחת הדמויות המרכזיות וחברו הטוב ביותר של הווארד וולוויץ (סיימון הלברג).
הוא עובד כאסטרופיזיקאי במחלקה לפיזיקה במכון הטכנולוגי של קליפורניה (Caltech).
המאפיין העיקרי שלו הוא מקרה אילמות סלקטיבית אשר אינה מאפשרת לו לדבר עם נשים מחוץ למשפחתו.
ראג'ש, הנקרא בדרך כלל ראג' או בשם משפחתו, קוטרפאלי, נולד בניו דלהי בהודו, אך מתעב אוכל הודי, וידיעותיו המוגבלות לגבי התרבות ההודית וההינדואיזם סופגות הקנטות בידי שלדון קופר.
הוא בדרך-כלל לובש שילוב של חולצה ואפודה, מכנסי חאקי וז'קט.
רק בפרק הפיילוט הוא גם חבש כובע אדום.
כל החברים (ראג', שלדון, הווארד ולאונרד) נהנים לשחק Halo מדי יום רביעי בדירת שלדון ולאונרד ומדי פעם בדירת קוטרפאלי.
הם גם משחקים ב-Age of Conan בצורה מוגזמת, עד כדי שראג' טוען שחווה התמכרות למשחק.
באופן כללי, ראג' סבלני יותר עם שלדון מלאונרד, הווארד, או פני.
עם זאת, הוא מתעלם מכך ששלדון פעם החליט לקטוע את ידידותו אתו.
לראג' יש "שלפוחית עצבנית", כלומר הוא מקבל דחף להשתין במצבי לחץ.
זה הוצג כאשר פני כעסה עליו, כשהוא התלווה ללאונרד להתעמתות עם קורט על כסף שזה היה חייב לפני.
אחת ממוזרויות האישיות העיקרית של ראג' הוא נטייתו לפעול או לדבר באופן לא הולם למצב, במיוחד כאשר אינו קשור לסיטואציה, לעיתים קרובות כאשר הוא נועץ הערות שליליות בדמויות האחרות.
בפרק "The Love Car Displacement", כאשר לאונרד ופני עומדים לשכב יחד בחדר במלון, הוא נכנס לחדר וישן בו, מתעלם ממה שהיה ברור גם לו.
בהמשך הפרק, כאשר שלדון מבקש ממנו לנאום, הוא מצטרף לוויכוח בין הווארד לברנדט אף על פי ששלדון קיווה בבירור שהוא יציל את דיון הוועידה ויחזירו לנושא המקורי שלו - המדע.
בדיחה חוזרת נוספת היא איך בגלל היטמעותו בתרבות הפופ האמריקאית, ראג' פיתח חולשה למדיה הנצרכת יותר, בדרך-כלל, על ידי נשים.
בדרך-כלל אחד החברים יזלזל באמצעי המדיה המדובר (בין הדוגמאות: "לאכול, להתפלל, לאהוב", "היומן" ו"סקס והעיר הגדולה") וראג' יגן בהתלהבות עליו, בדרך-כלל באמצעות הווארד, כיון שפני או ברנדט הן המעלות את הנושא לרוב.
המריבות שלהם רק מדגישות את הגוון ההומוסקסואלי בינו לבין הווארד.
כאשר הוא מסתובב עם חבריו, מלבד המבטא ההודי הקל שלו, צוין לגבי ראג' שהוא משתמש בסלנג ושימוש יתר במלה "אחי".
אף על פי שנראה שהוא מדבר הינדית שוטפת, שפת אמו היא אנגלית.
מאפיינו העיקרי הוא ביישנות וחוסר יכולת לדבר ליד נשים, שהוא מצב רפואי מוכר הידוע כאילמות סלקטיבית (מאפיין שנעלם כלא היה בהמשך הסדרה).
בסדרה הדבר נרמז על ידי ד"ר בוורלי הופסטטר, אמו של לאונרד.
ראג' מסוגל לדבר בנוכחות נשים רק כאשר הן חלק מן הקהל, אם שתה אלכוהול (או חושב ששתה), תחת השפעת סמים, או אם הוא אינו מודע לנוכחותן.
הוא מציין, עם זאת, כי זה מהווה שיפור בעייתו הקודמת, שבה נוכחות נשים גורמת לו לאיבוד שליטה בשלפוחית השתן.
בנוסף, אין לו בעיה לשוחח עם אמו ועם אחיותיו, או עם כל נשות משפחתו.
מתחילת הסדרה, כאשר פני בסביבה, ראג' שותק עד שהיא עוזבת, או לחלופין לוחש את שרוצה לומר להווארד, החוזר על דבריו או מגיב על שאלתו בקול רם.
פעם אחת בשיחה, ראג' בטעות אמר כמה מילים ("סיפור טוב") ליד פני, להפתעתו הרבה של חבריו, אך הבין מיד שפני הייתה שם וסגר את פיו במהירות וכיסה אותו בשתי ידיו.
בדיחה חוזרת על ראג' היא שמוצא את עצמו נותר לבד, כאשר חבריו עורכים תוכניות ללכת לבילויים, ואילמותו הסלקטיבית האוסרת עליו לדבר בנוכחות נשים, דבר ששלדון ניצל פעם כדי לקרוא לפני תוך ויכוח עם ראג' כדי לגרום לו להפסיק לדבר.
פני מדי פעם אוהבת לצחוק על כך, ולעיתים אומרת "שלום ראג', דבר אתי", כאשר נכנסת לדירה.
אלכוהול גורם לדיכוי החרדה החברתית של ראג', ואז הוא מסוגל לנהל שיחות ממושכות עם נשים אף לאחר שתיית כמות קטנה.
אכילת חתיכה עוגת רום קטנה פעם הוכחה כמספקת כדי להתגבר על בעייתו.
עם זאת, שתיית אלכוהול גם נוטה לגרום לו להתנהג באופן מגעיל וקולני.
כאשר הדמויות הראשיות היו ברכבת לכנס אקדמי בסן פרנסיסקו, ראג' היה מסוגל לשוחח עם סאמר גלו (מגלמת את עצמה) על ידי שתיית בירה.
עם זאת, כאשר לאונרד גילה כי הבירה הייתה מסוג שאינו אלכוהולי וכי ראג' היה תחת אפקט הפלצבו, השתמש הווארד בכך שאמר זאת לראג' (כדי שיוכל להתחיל אתה בעצמו) וכתוצאה מכך ראג' שב מעצמו לשתיקתו הרגילה.
ראג' התנסה גם עם תרופות המדכאות חרדה חברתית, אך הן נוטות להיות עם תופעות לוואי.
כאשר מיסי, אחותו של שלדון, באה לבקר, ראג' לוקח תרופה המאפשרת לו לדבר עם פני ומיסי ללא כל בעיה, אך תוצאת הלוואי שלה היא תנועות ידיים חוזרות ונשנות בלתי-רצוניות.
בפרק אחר שוקל ראג' לקחת תרופה אחרת בעלת אופי דומה, אך הוא דואג מכך שהתרופה עשויה להשפיע על רציונליותו.
שלדון מעודדו לקחת את התרופה, והוא עושה זאת בבית קפה.
התרופה מאפשרת לו לדבר עם אישה בשולחן סמוך ללא שום בעיה, אך סופו של דבר התוצאה היא שהוא מתפשט בעליצות עד לערום מוחלט באמצע בית הקפה מבלי משים.
בפרק האחרון לעונה השישית, ראג' מצליח להתגבר על האילמות הסלקטיבית ומדבר עם פני, ברנדט ואיימי כשהן הרגישו מעט געגועים לתקופה בה הוא לא דיבר.
ראג' מתקשר בקביעות עם הוריו, ד"ר וגברת קוטרפאלי מהודו באמצעות מצלמת אינטרנט.
כאשר הם הופכים החלטות או מתערבים בהחלטותיו, הוא "מביא את הוריו" לתוך דירת שלדון ולאונרד באמצעות מחשב נייד.
בפרק הסיום לעונה 2, לגברת קוטרפאלי וגברת וולוויץ יש ויכוח משום שהאחרונה לא מאמינה שאין אפילו מסעדת סטייקים אחת בהודו.
בדיחה חוזרת בסדרה היא בכך שראג' נוהג לתאר עצמו כמי שמגיע ממקורות צנועים וגדל בעוני של הודו, כאשר חבריו מזכירים לו שאביו הוא רופא נשים ונוהג בבנטלי (בנקודה הזו הוא מוחה ואומר שהיא הייתה "שכורה"), והיה להם צוות משרתים גדול.
בפרק "The Wiggly Finger Catalyst", שלדון (שהוא נוטריון ציבורי), מגלה כי משפחתו של ראג' עשירים בהרבה ממה שמוכן לגלות ("באמצע בין ברוס ויין וסקרוג' מקדאק").
בן-דודו של ראג', סנג'אי (או, כפי שראג' אומר לחבריו המכירים אותו בשם "דייב משרות לקוחות AT&T"), הוא מוקדן, והוא מוזכר במספר פרקים.
באחד הפרקים נתפס ראג' כשמנסה להימנע מלשוב להודו לחתונת דודו, כי הוריו שוב פעם סידרו דייט בשבילו.
בן-דוד נוסף, בשם ונקטש, הוא עורך-דין ולו כישורי משא ומתן חלשים, עד שאפילו הוא עצמו מודה שהוא חסר תועלת.
לראג' שלושה אחים ושתי אחיות.
אחותו של ראג', פריה, בילתה לילה אחד עם לאונרד בעונה 4, דבר שהוביל למאבק קצר בין לאונרד, ראג' והווארד עקב הפרת "שבועת זרת" שהווארד ולאונרד עשו, שאף אחד מהם לא ינסה להתחיל איתה.
מאוחר יותר בסדרה, פריה ולאונרד מתחילים מערכת יחסים בניגוד לרצונו של ראג'.
מערכת היחסים גם מסורבלת למדי, כי פריה חיה עם ראג' באותו הזמן.
בפרק סיום עונה 4, ראג' גם עובר באופן זמני לדירת שלדון לאחר ששמע את לאונרד מבצע עם פריה משחק תפקידים מיני.
ראג' הוא אסטרופיזיקאי במחלקה לפיזיקה באוניברסיטת Caltech, שהתפרסם בזכות גילוי עצם פלנטרי מעבר לחגורת קויפר.
בגלל גילוי העצם, 2008 NQ 17, שראג' קוראו "כוכב בוליווד", נכלל ראג' במגזין פיפל ב"30 (אנשי חזון) מתחת 30 (גיל) שכדאי לראות", קיבל משרד גדול והפך למיני-ידוען.
בגלל כל מה שקיבל הוא גרם לחבריו לקנא.
לאחר שישה חודשי מחקר כושל על הרכב גופים טרנס-נפטוניים, חשש ראג' מהסיכוי שיגרשו אותו בחזרה להודו (ובנקודה זו הוא מתאר את בילוי זמנו בעבודה כמו "בעיקר בדיקת דואר אלקטרוני ועשיית בלגן בערכי ויקיפדיה").
כדי להישאר במדינה, הוא ביקש להצטרף למחקר על התפתחות הכוכבים עם פרופ' לפלין, אך הצעת העבודה נכשלה מכיוון שצוות המחקר כלל אישה מושכת, וראג' שתה בטעות יותר מדי והעיר הערה מינית מפורשת.
בסופו של דבר החל לעבוד לצד שלדון ב"חקר תורת המיתרים ההשלכות של קרני גמא מן ההשמדה חומר אפל".
באופן אירוני, ראג' ציין בעבר שרוצה להיות "אינדירה גנדי של האסטרופיזיקה (אך עם פין)".
ראג' לא היה מעורב בשום מערכת יחסים רומנטית לאורך זמן, בעיקר בשל חוסר היכולת שלו לדבר עם נשים.
עם זאת, הוא הרבה יותר מוצלח בסקס מזדמן מאשר הווארד והוא יותר אגרסיבי מבחינה מינית.
הוא שודך פעם ללליטה גופטה, חברת ילדות, בהסדר שנעשה על ידי הוריו (עם קצת עזרה מהווארד).
באותו פרק ראג' גילה לראשונה את יכולתו לדבר לנשים לאחר שתיית אלכוהול.
מכיוון שראג' מסוגל לדבר איתה רק תחת השפעת אלכוהול, ראג' היה שיכור והתנהג באופן מגעיל.
הדייט הלך רע ולליטה עזבה את ראג' כדי לאכול ארוחת ערב עם שלדון בגלל התנהגותו של ראג'.
כאשר ראג' ופני הגיעו לאירוע של המגזין פיפל (בעקבות גילוי העצם הפלנטרי על ידי ראג'), הוא נהיה שיכור שוב והציג את פני להוריו (דרך מצלמת האינטרנט) בתור החברה שלו.
מאוחר יותר, הוא נאלץ לבקש סליחה מפני על ההתנהגות שלו כלפיה.
כיוון שהוא ניסה להתנצל באמצעות פתק כתוב, פני אילצה אותו להגיד "מצטער" שבקושי נשמע.
ראג' גם ניסה להתחיל עם אחותו התאומה האטרקטיבית של שלדון, מיסי.
כדי לעשות זאת, הוא לקח תרופה ניסיונית כדי לתקן את הפרעת החרדה שלו.
עם זאת, הוא לא היה מסוגל לדבר אליה כאשר השפעת התרופה פגה.
כאשר שלדון, לאונרד, הווארד וראג' היו ברכבת לסן פרנסיסקו, שלושת האחרונים ניסו להתחיל עם סאמר גלו.
לאחר שתיית מה שחשב כבירה, ראג' התחיל עם סאמר, היה פלרטטן והוא התחבב עליה.
כאשר הווארד ציין כי הבירה שלו היא מסוג שאינו אלכוהולי, ראג' הפסיק באמצע השיחה שלו, היה נבוך ומיהר להתרחק מסאמר בלי להגיד שום מילה נוספת.
ראג' גילה כי יש לו חברה בחנות קומיקס, לאחר שלאונרד טען ששניהם הם היחידים שאין להם חברות.
היא מעולם לא הופיעה בסדרה, אבל הוא טוען שהיא חירשת כך שחוסר היכולת שלו לדבר עם נשים אינה מהווה בעיה עבורם.
ראג' גם דלוק על חברתו של הווארד, ברנדט, והוא בלתי מרוצה בעליל כאשר היא מקבלת את הצעת הנישואין של הווארד.
למרות היותם לכאורה הטרוסקסואלים, ראג' והווארד לעיתים קרובות מתנהגים כאילו שהם ביחסים הומוסקסואלים.
מערכת היחסים הזו תוארה על ידי אמו של ליאונרד, ד"ר בוורלי הופסטטר, בתור "תחליף נישואים הומוסקסואליים".
גם ההורים של ראג' מודעים לכך, לדוגמה, אמו של ראג' פעם ציינה "הדבר הקרוב ביותר שיש לנו ככלה הוא ילד יהודי בשם הווארד!", דבר שראג' נבהל ממנו והכחיש אותו במהירות.
למרות הכחשות, לראג' היו קטעים משעשעים שבהם הוא עדיין תופס את התפקיד "הנשי" הקלישאתי בוויכוחים רבים עם הווארד ומאשים אותו שוב ושוב בבריחה ממנו לכל אדם קצת יותר טוב ממנו.
בפרק סיום העונה בעונה 4, פני וראג' מבלים את הלילה ביחד, במהלכו שניהם משתכרים, ואף על פי שהסכימו להישאר חברים טובים, בסופו של דבר הם ביחד במיטה.
למחרת בבוקר, הם מתביישים מאוד ומסכימים להעמיד פנים שזה מעולם לא קרה, אך נתפסים על ידי לאונרד, שלדון והווארד, כשהם מטקסים עצה איך להניא את פני מהרעיון לחזור בחזרה לנברסקה.
בפרק הפתיחה של עונה 5, גילה ראג' לפני שהם לא קיימו יחסי מין, מכיוון שראג' פלט בטרם עת והם נרדמו.
עם זאת, פני הבטיחה לא לספר על כך לחברים.
מאוחר יותר בעונה 5, פני חשבה שהיא מצאה התאמה מושלמת בעבור ראג' והיא משדכת אותו עם אישה חירשת.
עם זאת, מתברר שהיא רוצה את ראג' רק בגלל המצב האמיד שלו ושל הוריו ועזבה אותו כשגילתה שהוריו החליטו לנתק את הקשרים הפיננסיים איתו אם הם ימשיכו לראות אחד את השני.
מערכת יחסים נוספת של ראג' היא עם בחורה הסובלת מביישנות יתר אפילו יותר מראג' עצמו דבר הגורם בסופו של דבר לסיום הקשר ביניהם אולם לאחר תקופה זו ראג' יוצא לדרך חדשה ומתחיל לדבר עם נשים.
החל מהעונה השבעית ראג' יוצא עם אמלי סאווני על אף שמספר פעמיים הוא שקל לסיים את מערכת היחסים איתה והעתיד עמה נראה לוט בערפל.
בשלב מסוים החל ראג' לצאת עם שתי נשים, מצב אבסורדי לאור העובדה שבעבר לא הייתה ביכולתו היכולת לדבר עם נשים.
בסדרה לא מעט רמיזות לגבי נטיותיו המיניות של ראג', ואפילו הוריו של ראג' בטוחים שהוא הומוסקסואל, והוא לעומתם אומר שהוא מטרוסקסואל.
אפילו באחד הדייטים של ראג', בת הזוג שלו הייתה בטוחה שהוא הומוסקסואל בזמן שהיא עצמה לסבית, והיא רצתה להתחתן איתו כדי להסתיר מההורים שלה את נטייתה המינית.
ראג' לא הופיע בפרק הפיילוט המקורי בסדרה שבו היו רק שלדון, לאונרד וגרסה שונה בהרבה של פני (באותו פיילוט קראו לה קייטי).
קהל הבדיקה הגיב בצורה שלילית לקייטי, אבל אהב את שלדון ולאונרד.
בפיילוט החדש, ראג' והווארד נוספו.
אחד מהשותפים ליצירת הסדרה, ביל פארדי אמר: "הרעיון היה, אם הם כמו שתי הדמויות הראשונות, בואו ניתן להם עוד שניים".
החרדה החברתית סביב נשים של ראג'ש הייתה בהשראת עמית לעבודה לשעבר של פארדי.
במקור הדמות נקראה "דייב", והיא הייתה אמריקאי שנולד להורים הודים.
עם זאת, זה השתנה כאשר נייאר קיבל את התפקיד, כי הוא היה "כל כך הודי".
רָאג'י בַּטחיש הוא סופר, משורר, תסריטאי ואקטיביסט תרבותי-פוליטי פלסטיני אזרח ישראל.
בוגר לימודי הנדסת מזון בטכניון ולימודי תסריטאות ב"בית הספר לתסריטאות" בתל אביב, שייסדה עידית שחורי.
גרוש ואב לבן, מחלק את זמנו בין דירתו בתל אביב ובין בית הוריו בנצרת.
החל את דרכו הספרותית כמשורר, ופרסם שלושה ספרי שירה.
אחרי כן עבר לכתוב סיפורים קצרים.
הידוע שבסיפוריו הוא "חדר בתל אביב" (غرفة في تل ابيب), שראה אור ב-2007 בביירות בהוצאת המכון הערבי למחקר ופרסום.
חיבר מחזה בשם "אובדן" (الـفـقـدان), המשלב מחול מודרני, שירה ווידאו ארט.
בטחיש מפרסם מעל במות שונות ומשתתף באירועי תרבות ברמאללה ובעזה, בעולם הערבי ובאירופה.
כמה מיצירותיו ראו אור בתרגום עברי בכתבי עת שונים, בהם "מעין".
כותב בערבית מאמרים בנושאי תרבות ואקטואליה, שירה וסיפורים קצרים.
מנחה סדנאות כתיבה יוצרת לילדים וצעירים.
ערך את המדור הקווירי במגזין האינטרנט "קדיתא" (Qadita.net) מיסודו של עלאא חליחל.
ב-2007 השתתף בסרטה של אבתיסאם מראענה "חדר בתל-אביב", שהיווה פרק בסדרה "גיבורי תרבות" ששודרה בערוץ 8.
ב-2014 יצא לאור בעברית הספר "נכבה לייט וסיפורים אחרים, לקט מהסיפורת הפלסטינית החדשה" בהוצאת "מטען", הכולל את סיפורו של בטחיש, "נכבה לייט", שעל שמו נקרא הקובץ.
ראגנארוק הוא דמות בדיונית של נבל-על קיבורג המופיעה בחוברות הקומיקס האוונג'רס האפלים ביקום מארוול קומיקס.
הדמות הופיעה לראשונה בחוברת Civil War #3 מיולי 2006, ונוצרה על ידי הכותב מארק מילר והמאייר סטיב מקניבן.
כאשר תור האמיתי נעדר ונחשב למת במהלך אירועי "מלחמת אזרחים", טוני סטארק משתמש באסופה משיערותיו, ויחד עם ריד ריצ'רדס והנרי פים יוצר שיבוט DNA של האל האסגרדי, ומשלב אותו יחד עם הטכנולוגיה של "תעשיות סטארק".
מעשם של סטארק, ריצ'רדס ופים מביא ליצירתו של כפיל קיבורג, הנשלח לקרב מול גיבורי-על המתנגדים לחוק רישום העל-אנושיים, ומחייב אותם לחשוף את זהותם הסודית.
הקרב יוצא מכלל שליטה כאשר הכפיל רוצח גיבור-על הידוע כגוליית, לאחר מכן יוצא הכפיל לרדוף אחר יתר המתנגדים לחוק.
בעקבות כך, ריצ'רדס מכבה אותו באמצעות פקודה קולית, ומנתח את מוחו לבל הטעות תחזור על עצמה.
תור החדש חוזר לקרב הסופי בין הכוחות המתפלגים, אך מובס כאשר הרקולס וסטורם מרוצצים את גולגולתו בעזרת המקבת שלו בטענה כי עצם קיומו מהווה עלבון לבן אודין האמיתי.
בסופו של דבר, נלקחים שרידיו של תור החדש למחקר וניסויים במעבדה.
במהלך אירועי "פלישה סודית", נגלה כי הנרי פים, אשר עזר ליצור את הכפיל, היה למעשה מתחזה מגזע הסקרול החייזרי משני הצורה.
פים הניח בשרידיו של הכפיל תוכנית למקרה חירום אם הפלישה תיכשל.
אם קוד מיוחד - אותו רק המתחזה יודע - לא יוכנס למערכת מדי 18 שעות, הכפיל יתעורר.
וכך, עם מותו של המתחזה, תוכנית זו התבצעה.
הכפיל התעורר והאמין כי הוא תור האמיתי, ולאחר מכן איים על ברון פון בליצשלאג - ראש הצוות המדעי במחנה האמונד - להחזיר לעצמו את המקבת שלו ושם לעצמו למטרה להשמיד את "יוזמת האוונג'רס", ונוטל את שם הקוד "ראגנארוק", בתואנה כי "יביא לקיצו של הכל".
ראגנארוק נעצר רק בזכות התערבותו של פון בליצשלאג, שכוחותיו החשמליים היו חסינים לברקיו של ראגנארוק.
פון בליצשלאג הראה לראגנארוק תצלומים של יצירתו, והראה לו כי תור האמיתי חזר והקים מחדש את אסגרד מעל שמי העיר.
ראגנארוק נגעל מכך ורואה במעשו כביזוי זכרה של אסגרד.
לאחר מכן, עוזב ראגנארוק את מחנה האמונד, זאת כדי להתעמת מול תור, הקרב בין השניים נערך בסוף אירועי "מצור", ובסופו הביס תור את ראגנארוק בקלות.
בהמשך, נורמן אוסבורן מורה לארגון A.I.M לבנות מחדש את ראגנארוק, כדי שזה האחרון יצטרף לגלגולה השני של קבוצת האוונג'רס האפלים שאותה הוא מקים.
ראגנארוק נבנה מחדש תחת שלטונו של אוסבורן, ונשלח להתעמת עם קבוצת האוונג'רס החדשים.
ראגנארוק מגיע לעימות עם האוונג'רס החדשים כשהוא סובל מפציעות רבות, הוא מובס בעימות וכמעט נהרס על ידי ספיידרמן ווולברין.
בהמשך, מופיע ראגנארוק מחדש, זה בתור חבר בקבוצת ת'נדרבולטס.
מאוחר יותר, עוזב ראגנארוק את קבוצת ת'נדרבולטס וחובר בשנית לאוונג'רס האפלים.
ראג'ה ניינגולן הוא כדורגלן בלגי המשחק בעמדת הקשר בבהאינגקארה.
ניינגולן נחשב לקשר המשתמש בסגנון משחק קשוח ופיזי שכולל תיקולים ומאבקים פיזיים רבים.
ניינגולן נולד באנטוורפן לאם ממוצא פלמי ולאב ממוצא אינדונזי.
ניינגולן התחיל את הקריירה שלו במחלקת הנוער של ג'רמינל בירסחוט ובשנת עבר לפיאצ'נצה.
ב-27 בינואר 2010 הושאל לקליארי.
ב-7 בפברואר ערך את הופעת הבכורה שלו בקליארי בהפסד 0–3 נגד אינטר מילאנו.
ב-21 ביוני 2010, קליארי רכשה את ניינגולן.
בתחילת אוקטובר , האריך את חוזהו במועדון עד אוקטובר .
ב-7 בינואר 2014 הושאל לרומא תמורת 3 מיליון אירו, עם אופציה לרכוש את כרטיס השחקן שלו בקיץ תמורת 6 מיליון אירו.
ב-9 בינואר 2014 ניינגולן ערך את הופעת הבכורה שלו בניצחון 0–1 נגד סמפדוריה במסגרת הקופה איטליה.
ב-22 בפברואר כבש ניינגולן את שער הבכורה שלו במועדון בניצחון 0–1 נגד בולוניה.
ב-25 ביוני 2018 חתם נייגולן באינטר מילאנו תמורת 24 מיליון אירו.
ב-5 באוגוסט 2019 הושאל לקליארי לעונה אחת.
זכה בתואר שחקן החודש של הסרייה א בנובמבר 2019. ב-31 בדצמבר 2020 הושאל שוב לקליארי עד לסוף העונה.
ב-14 באוגוסט 2021 חזר לאחר 16 שנה לבלגיה ועיר הולדתו, וחתם ברויאל אנטוורפן.
ב-29 במאי 2009 הוא ערך את הופעת הבכורה שלו בנבחרת בלגיה נגד במסגרת גביע קירין.
ב-5 במרץ 2014 הוא הבקיע את שער הבכורה שלו בתיקו 2-2 נגד במסגרת משחק ידידות.
ניינגולן זומן לסגל המורחב של הנבחרת לקראת מונדיאל 2014, אך לא נכלל בסגל הסופי.
ניינגולן נכלל בסגל נבחרת בלגיה ליורו 2016, השתתף בכל המשחקים והבקיע שני שערים.
ב-21 במאי 2018, לאחר שלא זומן לסגל נבחרת בלגיה למונדיאל בפעם השנייה ברציפות, פרש ניינגולן מהנבחרת.
ראג'פאט (בהינדית: דרך המלכים) היא השדרה הלאומית של הודו הממוקמת במרכז דלהי.
השדרה מתחילה בכיכר הניצחון שנמצאת בכניסה לארמון הנשיא ומשם נמתחת מזרחה אל כיכר גדולה, בתוכה פארק.
במרכז הפארק ממוקם שער הודו ובצידו המזרחי נמצא "האצטדיון הלאומי - ניו דלהי".
את השדרה מקיפים משני צדדיה מדשאות, בריכות מים, מזרקות, אובליסקים, ופנסי רחוב מעוצבים.
השדרה נחשבת לאחת המפורסמות ביותר בהודו ומשמשת למצעדים, תהלוכות, חגיגות יום העצמאות ההודי ולטקסי קבלת פנים עבור ראשי מדינות זרות המגיעים להודו.
את השדרה מקיפים משרדי ממשלה, בית סגן נשיא הודו, מרכז אינדירה גנדי לתרבות ואומנות, מרכז קונגרסים בינלאומי, המוזיאון הלאומי של הודו, הארכיון הלאומי של הודו, ובניין הפרלמנט ההודי.
הקמתה של עיר בירה חדשה בתקופת השלטון הבריטי בהודו תוכננה על ידי האדריכל הבריטי אדווין לוטיינס, בזמן הקמתה של ניו דלהי בצמוד אל העיר דלהי הישנה.
כאשר הוקמה השדרה בתקופת השלטון הבריטי היא נקראה בשם "דרך המלכים" ושיקפה את שלטון המלוכה הבריטי על תת־היבשת ההודית.
האדריכל אדווין לוטיינס רצה ליצור נוף פנורמי של ניו דלהי באמצעות שדרה רחבת ידיים וארמון הנשיא הבולט בצידה המערבי והמבנה העצום של שער הודו יחד עם הכיכר הגדולה והפארק הנמצאים סביבו.
ראג'נדרה פראסאד (राजेन्द्र प्रसाद, ; 3 בדצמבר 1884 – 28 בפברואר 1963) היה מנהיג פוליטי הודי אשר כיהן כנשיא הודו הראשון.
פראסאד הצטרף לקונגרס הלאומי ההודי כחבר בתנועת העצמאות ההודית, והפך במהרה למנהיג פוליטי מרכזי מהאזור ביהר.
כתומך נלהב של מהטמה גנדי, נעצר על ידי הכוחות הבריטים במהלך צעדת המלח בשנת 1931. פראסאד כיהן כנשיא הקונגרס הלאומי ההודי בין השנים 1935-1934. עם קבלת העצמאות של הודו מבריטניה, נבחר פראסאד לנשיא האספה המכוננת של הודו ולקח חלק פעיל בכתיבת החוקה ההודית.
לאחר שהודו הפכה לרפובליקה בשנת 1950, נבחר פראסאד לתפקיד נשיא הודו והיה הראשון שכיהן בתפקיד זה.
פראסאד נולד ב-3 בדצמבר 1884 בהודו הבריטית בתקופת הראג' הבריטי בעיר קטנה באזור ביהר.
הוא קיבל חינוך מוסלמי ולמד בילדותו מתמטיקה, ואת השפות אנגלית, הינדית ופרסית.
ביוני 1896, בגיל 12 התחתן פראסאד עם ילדה בגילו שהכיר בבית ספר.
פראסאד הצטרף לאוניברסיטה בכלכותה בשנת 1902 בתור סטודנט למדעים.
פראסאד החל את דרכו הפוליטית בשנת 1906, כאשר הקונגרס הלאומי ההודי קיים את מושבו השנתי בכלכותה.
הוא עבד שם בתור מתנדב.
בשנת 1911 הצטרף רשמית לקונגרס הלאומי ההודי.
כעבור חמש שנים, בשנת 1916 פגש פראסאד במי שהפף בהמשך למושא הערצתו, מהטמה גנדי.
הוא פרש מהקונגרס בשנת 1920, סיים לימודי משפטים והיה לעורך דין.
הוא חזר לקונגרס בשנת 1934 והתמנה באותה שנה להיות נשיא הקונגרס.
בשנת 1935 התפטר מתפקידו כנשיא הקונגרס, וחזר לתפקיד בשנת 1939. ב-8 באוגוסט 1942 העביר הקונגרס החלטה בהנהגתו של פראסאד שהובילה למעצר של מנהיגים רבים על ידי הכוחות הבריטים.
הוא נכלא באותה שנה והשתחרר לאחר 3 שנים, בשנת 1945.
לאחר שנוצרה ממשלת מעבר הודית-עצמאית בשנת 1946, מונה פראסאד לשר הממונה על החקלאות והמזון.
עם קבלת העצמאות של הודו מהממלכה המאוחדת, מונה פראסאד לנשיא של האספה המכוננת של הודו.
ב-1950, אחרי שהודו קיבלה את חוקתה והפכה לרפובליקה, נבחר פראסאד לנשיא הודו הראשון.
פראסאד נפטר ב-28 בפברואר 1963 בעיר פטנה.
ראגנהילדור סטיינון יונסדוטיר (באיסלנדית: Ragnhildur Steinunn Jónsdóttir; נולדה ב-29 באפריל 1981) היא שחקנית ומנחת טלוויזיה איסלנדית.
יונסדוטיר נולדה באיסלנד כבת יחידה להוריה, ב-1991 החלה להתאמן באתלטיקה וב-1998 זכתה בפרס על הישגיה הספורטיביים, היא למדה תקופה פיזיותרפיה באוניברסיטת איסלנד.
ב-2003 היא נבחרה למיס איסלנד, אך לא השתתפה בתחרות מיס תבל, אך השתתפה בתחרות מיס אירופה.
היא נמנית בין מגישי התוכנית "Kastljós", תוכנית החדשות והאירוח הנצפית ביותר באיסלנד, ב-2005 הייתה מועמדת לפרס אדה, פרס הטלוויזיה והקולנוע האיסלנדי בקטגוריית "מנחת הטלוויזיה הטובה ביותר".
ב-2007 הנחתה את תחרות "Söngvakeppni Sjónvarpsins" המהווה את הקדם אירוויזיון האיסלנדי ובנוסף ב-2005 ועד 2007 וב-2011 היא הציגה את הניקוד של איסלנד באירוויזיון.
ב-2007 שיחקה בתפקיד הראשי בסרט אסטרופיה כידוענית ואשת חברה שחברה נשלח לכלא, והיא מתחילה לעבוד כמוכרת בחנות, בסרט היא גם ביצעה גרסת כיסוי לשירו של לי הייזלווד "יין קיץ".
ב-2008 החלה להנחות תוכנית לילדים ונוער בערוץ הטלוויזיה הציבורי של איסלנד.
ב-2009 שיחקה בסרט האימה "טבח תצפית הלווייתנים של רייקיאוויק" העוסק בקבוצת תיירים ההולכים לצפות בלווייתנים וביצורים ימיים אך ספינתם מאבדת שליטה, ובנוסף גם גילמה דיילת בסרט ההרפתקאות "Algjör Sveppi og leitin að Villa".
ב-2010 הופיעה בתפקיד קטן בסרט "Mamma Gógó" אודות במאי קולנוע המתמודד עם מחלת אלצהיימר של אמו, הסרט נשלח כנציג האיסלנדי עבור פרס אוסקר לסרט הזר הטוב ביותר.
ב-2011 שיחקה בסרט "אנשים מנומסים" ובאותה שנה הוכרז שתנחה את הגרסה האיסלנדית של נולד לרקוד.
ראג'שאהי (בבנגלית: রাজশাহী) היא עיר מטרופולינית גדולה בבנגלדש.
נכון לשנת 2024, בעיר מתגוררים כ-625,459 תושבים והיא שוכנת בסמוך לגבול עם הודו.
ההיסטוריה של העיר נמשכת עד לשנת 1634. העיר החלה להיות מרכז ניהולי חשוב בזמן הראג' הבריטי.
גם כיום, ראג'שאהי מהווה מרכז עסקי, תרבותי ומסחרי במדינה.
ראג'שאהי היא ביתם של מוסדות חינוך מפורסמים רבים של בנגלדש.
בנגלית היא השפה העיקרית עבור אזרחי העיר.
מיעוט זה ברובו הוא מוסלמי המורכב מפליטים אשר ברחו לאזור בנגלדש בזמן חלוקת הודו בשנת 1947. השפה האנגלית משמשת בעיקר למטרות אקדמיות ועסקיות.
בראג'שאהי נהרגו אנשים רבים בימי מלחמת העצמאות של בנגלדש, ובעיר נמצאים קברי האחים הגדולים ביותר בכל בנגלדש.
מועצת העיר מורכבת משלושים נציגים אשר נבחרים ביחד עם ראש העירייה אחת לחמש שנים בהצבעה ישירה.
מבחינה כלכלית, ישנם בסביבת ראג'שאהי גידולים חקלאיים האופייניים למדינה, כגון אורז, חיטה, תפוחי אדמה ועדשים.
הגידולים המייחדים את אזור זה הם מנגו, ליצ'י, סוכר, עגבניות ואבטיחים.
התעשייה המקומית אינה מפותחת, על אף היותה של ראג'שאהי עיר מרכזית.
לבנק הלאומי של בנגלדש יש משרדים רבים בעיר.
ראג'ה אמארי היא במאית קולנוע ותסריטאית תוניסאית.
סרטיה הידועים ביותר הם Satin Rouge (2002) ו-Les Secrets (2009), אשר שניהם זכו בפרסים והכרה בינלאומיים.
ילידת תוניס, אמארי החלה את הכשרתה במחול בקונסרבטוריון דה תוניס, שם זכתה בפרס הראשון בריקוד בשנת 1992. לאחר מכן היא למדה איטלקית ב- Società Dante D'Alighieri בתוניס ולאחר מכן למדה ספרות צרפתית באוניברסיטת תוניס.
במשך שנתיים כתבה עבור כתב העת Cinécrits, מגזין קולנוע של האגודה הקולנועית של תוניסיה.
לאחר שסיימה ב-1998, החלה לעבוד על תיק העבודות שלה.
סרטה Satin Rouge נבחר לברלינאלה ב-2002. הסרט שלה Les secrets היה בחירה רשמית של פסטיבל הסרטים הבינלאומי של ונציה ב-2009.
הסגנון הקולנועי של אמארי כונה "transvergent".
החוקרת סטייסי ובר-פאב מסבירה שפירוש המונח הוא שהקולנוע של אמארי מתעלה על הלאומי, ויש לו את היכולת להתחבר עם "זהות לאומית" בהתאם להקשר ולזמניות של סרטיה.
המונח גם מתייחס לקיום רעיונות רבים בהקשר יחיד, ולחיבור לנושאים חברתיים על פי ויל היגבי, הרעיון של קולנוע שהוא "transvergent", הוא קולנוע אשר "רואה את החליפין בין הגלובלי לבין המקומי לא כדבר מופשט או ב'מסגרת גלובלית' בלתי מוגדרת....
אלא שהבדלים וחוסר איזון של כוח בין ובתוך תעשיות קולנוע נוטים לעצב את הקולנוע".
אמארי מונה בין ההשפעות שלה את פרנסואה אוזון ואת ארנו דפלשין.
הסרט עוקב אחר אלמנה תוניסאית, ליליה, (היאם עבאס) בזמן שהיא עושה שינוי רדיקלי בחייה, והופכת מעקרת בית לרקדנית קברט.
השינוי שלה מתחיל כשהיא מתחילה לחשוד בבתה, סלמה, שהיא מנהלת מערכת יחסים סודית עם צ'וקרי, מתופף הדרבוקה בשיעורי הריקוד של סלמה.